# Bosznia-Hercegovinai Föderáció

### A Wikipédiából, a szabad lexikonból.

Federacija Bosne i Hercegovine
Федерација Босне и Херцеговине
Bosznia-Hercegovinai Föderáció

(Részletesen)1 | (Részletesen)2

Hivatalos nyelvek | boszniai, horvát, szerb
Alkotó nemzetek | bosnyák, horvát, szerb
Főváros | Szarajevó
Terület | 26.110 km²
Népesség – Összesen (2002) – Népsűrűség | 2 318 972 88/km²
Etnikai csoportok (2002) | bosnyákok: 72,9% horvátok: 21,8% szerbek: 4.,4% és egyéb: 1,0%
Időzóna | KözEI (GKI +1 óra)
Pénznem | konvertibilis márka (KM)
Lábjegyzet 1 & 2 A Bosznia-Hercegovinai Föderáció zászlaját, címerét és himnuszát alkotmányellenesnek nyilvánította Bosznia és Hercegovina alkotmánybírósága, és 2006 szeptemberéig lecserélésre kerülnek. [1]

A Bosznia-Hercegovinai Föderáció (boszniai nyelven, horvátul és szerbül Federacija Bosne i Hercegovine, cirill írással Федерација Босне и Херцеговине) Bosznia-Hercegovina nagyobbik, az ország területének 51%-át magában foglaló szövetségi egysége, ún. "entitása". (A másik entitás a Szerb Köztársaság).

A Föderáció 1994. március 18-án jött létre a Bosznia-Hercegovinai Köztársaság és a Horvát Köztársaság közötti katonai együttműködésről szóló washingtoni egyezmény keretében. Megalakulásával véget ért a boszniai háború (1992–1995) mellékszála, az időszakos horvát-muszlim fegyveres konfliktus. A Föderációnak a bosznia-hercegovinai alkotmányos rendszerben betöltött szerepét a boszniai háborút lezáró Daytoni békeszerződés biztosítja.

Az entitás fővárosa Szarajevó. Mostarban székel a Föderáció minisztériumai közül négy. A Föderációnak saját elnöke és kormánya, parlamentje, zászlaja, vámszervezete, rendőrsége, postája, sőt légitársasága is van. Saját hadsereggel is rendelkezik (Bosznia-Hercegovinai Föderáció Hadserege, Vojska Federacije Bosne i Hercegovine), bár az – a Szerb Köztársaság Hadseregéhez hasonlóan – az államszintű Védelmi Minisztérium irányítása alatt áll. (A két külön hadsereg és rendőrség megszüntetése folyamatban van).

A Bosznia-Hercegovinai Föderációt bosnyák–horvát föderációnak is szokták nevezni. Ez a név nem hivatalos, és az államképződmény korábbi kétnemzeti jellegére utal. 2002-től a főképviselő határozatot hozott a Föderáció alkotmányának megváltoztatásáról, amellyel a szerbek is a Föderáció alkotó nemzetévé (konstitutivni narod) léptek elő.

## [szerkesztés] Közigazgatás

A Bosznia-Hercegovinai Föderáció 10 kantonból (kanton) – a hivatalos horvát elnevezéssel megyéből (županija) – áll. Ezek széles jogkörrel rendelkeznek, saját kormányuk, parlamentjük, rendőrségük van. A tíz közül háromban a bosnyákok alkotnak többséget (Unai-Sanai, Tuzlai, Zenica-Doboji, Boszniai Drina-menti és Szarajevói), három kanton horvát (Hercegboszniai, Észak-Hercegovinai és Szávamelléki kanton), két kanton pedig "kevert" lakosságú (Közép-Boszniai és Hercegovinai-Neretvai kanton). Ez utóbbi kantonokban az alkotó nemzetek védelmét biztosító speciális törvényhozási rendszer működik.

A Föderáció a kantonokon belül kisebb közigazgatási egységekre, općinákra (szerbül opština; a magyarban községnek fordítják) oszlik. Ezekből 79 van.

A kantonok vagy megyék a következők:

- 1. Unai-Sanai (Unsko-sanski kanton, Unska-sanska županija). Székhelye Bihać.
- 2. Szávamelléki (Posavski kanton, Posavska županija). Székhelye Orašje.
- 3. Tuzlai (Tuzlanski kanton, Tuzlanska županija). Székhelye Tuzla.
- 4. Zenica-doboji (Zeničko-dobojski kanton, Ženičko-dobojska županija). Székhelye Zenica.
- 5. Boszniai Drina-menti (Bosansko-podrinjski kanton, Bosanska-podrinjska županija). Székhelye Goražde.
- 6. Közép-Boszniai (Srednjobosanski kanton, Srednjobosanska županija). Székhelye Travnik.
- 7. Hercegovinai neretvai (Hercegovačko-neretvanski kanton, Hercegovačko-neretvanska županija). Székhelye Mostar.
- 8. Észak-Hercegovinai (Zapadnohercegovački kanton, Zapadnohercegovačka županija). Székhelye Široki Brijeg.
- 9. Szarajevó kanton vagy Szarajevói megye (Kanton Sarajevo, Sarajevska županija). Székhelye Szarajevó.
- 10. Livnói/Hercegboszniai (Livanjski kanton, Hercegbosanska županija). Székhelye Livno.

A Brčkói körzetet, amely a Szerb Köztársaság északi és keleti területeit összekötő stratégiai jelentőségű ponton helyezkedik el, a két entitás közösen birtokolja, de a gyakorlatban Bosznia-Hercegovina (az állami szint) igazgatja.

## [szerkesztés] Intézmények

A Föderáció elnökkel és két alelnökkel rendelkezik, akik rotációs alapon váltják egymást. A kormánynak 16 tagja van, akiket nemzetiségi kvóták szerint választanak. A jelenlegi kormányban 8 bosnyák, 5 horvát és 3 szerb miniszter van. A parlament a Képviselőházból (Zastupnički dom) és a Nemzetek házából (Dom naroda) áll. A Képviselőház tagjai a parlamenti választásokkal szerzik mandátumaikat, míg a Nemzetek házának tagjait az egyes kantonok parlamentjei jelölik.

## [szerkesztés] Források

- Federacija Bosne i Hercegovine A horvát Wikipedia cikke
- Federation of Bosnia and Herzegovina Az angol Wikipedia cikke

## [szerkesztés] Külső hivatkozások

- A Bosznia-Hercegovinai Föderáció Kormánya
- A Bosznia-Hercegovinai Föderáció Parlamentje
- Bosznia-Hercegovina.lap.hu - linkgyűjtemény
- Mostar.lap.hu - linkgyűjtemény

A lap eredeti címe "http://hu.wikipedia.org../../../b/o/s/Bosznia-Hercegovinai_F%C3%B6der%C3%A1ci%C3%B3_8d1e.html"

Kategória: Bosznia-Hercegovina

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Asturianu
- Български
- Bosanski
- Català
- Česky
- Deutsch
- Esperanto
- Español
- Eesti
- Suomi
- Français
- Hrvatski
- Bahasa Indonesia
- Italiano
- 日本語
- 한국어
- Nederlands
- Polski
- Piemontèis
- Português
- Srpskohrvatski / Српскохрватски
- Српски / Srpski
- Svenska
- Türkçe
- 中文